
Grozījumi Latgales speciālās ekonomiskās zonas likumā
Izdarīt Latgales speciālās ekonomiskās zonas likumā (Latvijas Vēstnesis, 2016, 108. nr.; 2020, 102. nr.) šādus grozījumus:
1. Papildināt 1. pantu pēc vārdiem "Latgales reģiona" ar vārdiem "un Alūksnes novada".
2. 3. pantā:
papildināt otro daļu pēc vārdiem "Katras Latgales plānošanas reģionā ietilpstošās pašvaldības" ar vārdiem "un Alūksnes novada pašvaldības";
izteikt trešo daļu šādā redakcijā:
"(3) Priekšlikumus par katrai Latgales plānošanas reģionā ietilpstošajai pašvaldībai un Alūksnes novada pašvaldībai nosakāmo teritorijas platību, kurai var tikt piešķirts speciālās ekonomiskās zonas statuss, sagatavo un normatīvajos aktos noteiktajā kārtībā virza apstiprināšanai Ministru kabinetā Viedās administrācijas un reģionālās attīstības ministrija, pamatojoties uz Latgales plānošanas reģiona attīstības padomes lēmumu."

